pythainlp/thai-wiki-dataset-v4 huggingface dataset:
รัฐกะชีน

กะชีน หรือ กะฉิ่น (กะชีน:) เป็นรัฐหนึ่งของประเทศพม่า ตั้งอยู่ทางตอนเหนือสุดของประเทศ
ภูมิศาสตร์.
ที่ตั้งและอาณาเขต.
รัฐกะชีนมีพื้นที่ติดต่อดังนี้ 
ความสูง.
จุดสูงสุดของรัฐกะชีนคือ เขาคากาโบราซี โดยมีความสูง 5,881 เมตร ถือเป็นยอดเขาที่สูงที่สุดในเอเชียตะวันออกเฉียงใต้ 
แม่น้ำ.
รัฐกะชีนถือเป็นแหล่งต้นน้ำมีลำธารน้อยใหญ่หลายสาย โดยมีแม่น้ำสำคัญคือแม่น้ำอิรวดี
การแบ่งเขตการปกครอง.
รัฐกะชีนแบ่งออกเป็น 6 จังหวัด ดังนี้
ประชากร.
ประชากรประมาณ 1.2 ล้านคน ความหนาแน่น 34 คน/ตารางไมล์
ศาสนา.
มีผู้นับถือศาสนาพุทธร้อยละ 57.8 นับถือศาสนาคริสต์ร้อยละ 36.4
ภาษา.
ภาษาพม่า ภาษาจิ่งเผาะ ภาษาราวาง ภาษาลีซอ ภาษาละเชก ภาษาไทใต้คง และภาษาคำตี่
รัฐกะเหรี่ยง

กะเหรี่ยง หรือ กะยีน (กะเหรี่ยงสะกอ: ; กะเหรี่ยงโป:) เป็นรัฐหนึ่งทางตะวันออกเฉียงใต้ของประเทศพม่า มีเมืองหลักคือพะอัน
อาณาเขตติดต่อ.
รัฐกะเหรี่ยงมีตำแหน่งที่ตั้ง ดังนี้
การแบ่งเขตการปกครอง.
การปกครองของรัฐกะเหรี่ยงมี 6 จังหวัด แต่ละจังหวัดแบ่งเป็นอำเภอรวม 7 อำเภอ ดังนี้
การคมนาคมขนส่ง.
รัฐกะเหรี่ยงมีสนามบิน 2 แห่งคือ สนามบินผาปูนและสนามบินพะอัน แต่ก็ไม่ได้เปิดใช้ในกิจการสาธารณะ
รัฐกะยา

กะยา  หรือชื่อเดิมว่า กะเหรี่ยงแดง ("กะยีนนี") เป็นรัฐที่ตั้งอยู่ทางตะวันออกเฉียงใต้ของประเทศพม่า
ที่ตั้งและอาณาเขต.
รัฐกะยามีอาณาเขตติดต่อดังนี้
การแบ่งเขตการปกครอง.
รัฐกะยามีพื้นที่ 11,731.5 ตารางกิโลเมตร แบ่งเขตการปกครองออกเป็น 4 จังหวัด แต่ละจังหวัดแบ่งเป็นอำเภอรวม 7 อำเภอ ดังนี้
ประชากร.
รัฐกะยามีประชากรประมาณ 280,000 คน เท่ากับความหนาแน่น 24 คนต่อตารางกิโลเมตร
<table style="text-align:left; border-collapse:collapse; width:100%;">
<tr style="background:Yellow"><th style="text-align:center;" colspan="5">เชื้อชาติในรัฐกะยา</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;">เชื้อชาติ</td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;">%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กะยา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">56.12%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พม่า</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">17.58%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทใหญ่</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">16.67%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">กะเหรี่ยง</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.45%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ลูกผสม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">2.08%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">1.1%</td>
</tr>
</table>
เชื้อชาติ.
กะยา (กะเหรี่ยงแดง) ร้อยละ 56.12, พม่าร้อยละ 17.58, ไทใหญ่ร้อยละ 16.67, กะเหรี่ยงร้อยละ 6.45, ลูกผสมร้อยละ 2.08 และอื่น ๆ ร้อยละ 1.1
ศาสนา.
ประชากรส่วนใหญ่นับถือศาสนาพุทธและศาสนาคริสต์
รัฐมอญ

มอญ หรือ โมน  เป็นหนึ่งในรัฐที่ตั้งอยู่ทางใต้ของประเทศพม่า
อาณาเขตติดต่อ.
รัฐมอญมีอาณาเขตติดต่อกับพื้นที่ข้างเคียงเรียงตามเข็มนาฬิกาดังนี้
การแบ่งเขตการปกครอง.
พื้นที่ 4,747.8 ตารางไมล์ การปกครอง 4 จังหวัด 10 อำเภอ 450 ตำบล
ซีลออนไลน์

ซีลออนไลน์ (Seal Online) เป็นเกมออนไลน์บนเครื่องพีซี มีลักษณะเป็นเกมส์แนว MMORPG มีเนื้อเรื่องที่น่าสนใจเกี่ยวกับกาลเวลา และ ปีศาจ มีลักษณะตัวละครแบบการ์ตูนสามมิติเกมนี้เปิดตัวมาแล้วหลายประเทศ เช่น ไทย ญี่ปุ่น เกาหลี เป็นต้น
ซีลออนไลน์พัฒนาขึ้นโดยบริษัท Grigon Entertainment ประเทศเกาหลี โดยเปิดให้บริการอย่างเป็นทางการครั้งแรก ในเดือน กรกฎาคม 2546ต่อมาบริษัท Grigon Entertainment ประเทศเกาหลี ได้จำหน่ายสิทธิในการให้บริการทั้งหมดของเกมซีลออนไลน์ และการพัฒนาส่วนใหญ่ ให้กับ บริษัท YNK ประเทศเกาหลี
ซีลออนไลน์ในประเทศไทย.
ซีลออนไลน์เปิดให้บริการอย่างเป็นทางการครั้งแรกในประเทศไทยโดยบริษัท ฟันบ๊อกซ์ จำกัดเมื่อวันที่ 28 กุมภาพันธ์ 2548 และมีการประกาศปิดให้บริการเมื่อวันที่ 31 ตุลาคม 2551 เนื่องจากปัญหาการโกงต่างๆ ภายในเกมส์ รวมไปถึงการใช้โปรแกรมช่วยเล่น จากนั้นไม่นาน บริษัท YNK ประเทศเกาหลี ได้แจ้งข้อความการเปิดตัวเกมใหม่อีกครั้ง โดยไม่ผ่านบริษัทใดๆ ในประเทศไทยและเปิดให้เข้าชมเว็บไซต์ โดยเปิดให้บริการอีกครั้งวันที่ 4 พฤศจิกายน 2551 นับเป็นประวัติศาสตร์ใหม่ของวงการเกมออนไลน์ไทย ที่มีบริษัทเกาหลี เข้ามาเปิดบริการ โดยไม่ผ่านบริษัทใดๆ ในไทย
ก่อนที่จะมีข่าวเพิ่มเติมในเวปบอร์ดของเกมซีลที่เปิดบริการโดยบริษัท YNK ประเทศเกาหลี เรื่องที่ บริษัท วินเนอร์ ออนไลน์ จำกัด ได้ทำสัญญากับทางบริษัท YNK ประเทศเกาหลีเพื่อเปิดให้บริการเกมซีลออนไลน์ในประเทศไทยอีกครั้ง ในชื่อของ ซีลออนไลน์ พลัส โดยในปัจจุบันได้ทำการปิดตัวลงไปแล้ว
ปัจจุบันซีลออนไลน์กำลังจะกลับมาเปิดให้บริการในไทยอีกครั้ง โดยผู้ถือลิทสิทธิ์ในไทยคือ บริษัท เพลย์วิธ (ไทยแลนด์) จำกัด ในชื่อของ ซีลออนไลน์ รีเทิร์น ซึ่งจะเปิดให้บริการในวันอังคารที่ 28 มีนาคม พ.ศ. 2560 นี้
อย่างไรก็ตามต้องติดตามดูกันต่อไปว่าจะทางผู้ให้บริการใหม่จะสามารถจัดการกับปัญหาหลักของเกมซีลออนไลน์ คือ ปัญหาการใช้โปรแกรมช่วยเล่น และโปรแกรมโกงต่างๆ ด้วยวิธีไหนเนื่องจากปัญหานี้เป็นปัญหาที่ยังไม่ได้รับการแก้ไขจากการเปิดในบริการทั้งจากบริษัท YNK ประเทศเกาหลี และจากผู้ให้บริการในไทยรายเดิมเอง
รัฐยะไข่

"บทความนี้เป็นบทความเกี่ยวกับเขตการปกครอง สำหรับชาติพันธุ์ ดูที่ ยะไข่ สำหรับแคว้นโบราณ ดูที่ แคว้นยะไข่"
ยะไข่ หรือ ระไคน์ ([ɹəkʰàɪ̯ɰ̃] "ระไคง์", [jəkʰàɪ̯ɰ̃] "ยะไคง์") มีชื่อเดิมในภาษาอังกฤษว่า อาระกัน  เป็นหนึ่งในรัฐที่ตั้งอยู่ทางตะวันตกของประเทศพม่า
อาณาเขตติดต่อ.
รัฐยะไข่มีอาณาเขตติดต่อกับพื้นที่ข้างเคียงดังนี้
การแบ่งเขตการปกครอง.
รัฐยะไข่ประกอบด้วย 7 จังหวัด แต่ละจังหวัดแบ่งออกเป็นอำเภอรวม 17 อำเภอ มีชื่อดังต่อไปนี้
โทโมกาซุ ซูงิตะ

โทโมกาซุ ซูงิตะ (; โรมาจิ: "Sugita Tomokazu") เป็นนักพากย์การ์ตูนชาวญี่ปุ่น เกิดเมื่อวันที่ 11 ตุลาคม พ.ศ. 2523 ที่จังหวัดไซตามะ สังกัดค่ายอะตอมมิกมังกี้ มีความนับถือในตัวฮิการุ มิโดริกาวะ
ใบอนุญาตประกอบโรคศิลปะ

ใบอนุญาตประกอบโรคศิลปะ เป็นใบอนุญาตในการประกอบวิชาชีพที่กระทำหรือมุ่งหมายจะกระทำต่อมนุษย์เกี่ยวกับการตรวจโรค การวินิจฉัยโรค การบำบัดโรค การป้องกันโรค การส่งเสริมและการฟื้นฟูสุขภาพ และการผดุงครรภ์ แต่ไม่รวมถึงการประกอบวิชาชีพทางการแพทย์และสาธารณสุขอื่น ที่มีการตั้งสภาวิชาชีพเพื่อควบคุมดูแลในแต่ละวิชาชีพแล้ว ซึ่งใบอนุญาตประกอบโรคศิลปะออกโดยคณะกรรมการการประกอบโรคศิลปะ กองการประกอบโรคศิลปะ กระทรวงสาธารณสุข
ในปัจจุบัน มีวิชาชีพที่ต้องขึ้นทะเบียนและได้รับใบอนุญาตประกอบโรคศิลปะ จากกองประกอบโรคศิลปะ กระทรวงสาธารณสุข ดังนี้
ลี เอสโคปิโด

ลี เอสโคปิโด (Lee Escobido) หรือ เรมี กอนซากา นักมวยสากลชาวฟิลิปปินส์ เกิดเมื่อ 9 พฤษภาคม พ.ศ. 2517 สถิติการชก 69 ครั้ง ชนะ 31 (น็อค 16 เสมอ 2 แพ้ 36
ประวัติ.
เอสโคปิโดขึ้นชกมวยสากลครั้งแรกเมื่อ 27 กันยายน พ.ศ. 2535 ชนะน็อค เอลิซัลเด อาตีบากอส ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ ได้มาชกในไทยในพ.ศ. 2537 ชนะน็อค ฤทธิชัย เกียรติประภัสร์ ยก 3 แพ้คะแนน ยอดชิงชัย ศรทองยิม จ้าวสิงห์ทอง เฉลิมศรี ต่อมา ได้ชิงแชมป์โลกรุ่นฟลายเวท WBU เมื่อ 5 สิงหาคม พ.ศ. 2538 แพ้น็อค ยอดชิงชัย ศรทองยิม ยก 6 จากนั้น ได้ครองแชมป์ฟิลิปปินส์รุ่นฟลายเวทเมื่อ 21 ตุลาคม พ.ศ. 2538 ชนะน็อค โนเอล ทูนาเกา ยก 2 แล้วมาชิงแชมป์ OPBF รุ่นฟลายเวทเมื่อ 18 พฤศจิกายน พ.ศ. 2538 แพ้น็อค โชคชัย โชควิวัฒน์ ยก 11 จากนั้นก็เสียแชมป์ฟิลิปปินส์ แพ้คะแนน เมลวิน มากราโมไปเมื่อ 17 กุมภาพันธ์ พ.ศ. 2539
ใน พ.ศ. 2539 เอสโคปิโดยังมาชกในไทยอีกหลายครั้ง แพ้น็อค ศรพิชัย พิษณุราชันย์ ยก 3 แพ้คะแนน สุวัจชัย นครหลวงโปรโมชั่น ดัทช์บอย ดัทช์บอยยิม และชนะน็อค ยอดชิงชัย ศรทองยิมคู่ปรับเก่า ยก 2 จากนั้น ขึ้นชิงแชมป์ฟิลิปปินส์กับมากราโมอีกครั้งตอนปลายปี พ.ศ. 2539 แต่เป็นฝ่ายแพ้น็อคในยกที่ 7 เอสโคปิโดหยุดชกไปปีครึ่ง กลับมาชกอีกใน พ.ศ. 2541 และได้มาชกในไทย แพ้คะแนน โผน แสงมรกต พนมทอง ธ.แสงแก้ว แล้วได้ชิงแชมป์ PABA รุ่นแบนตัมเวทเมื่อ 16 เมษายน พ.ศ. 2542 ที่ กัมพูชา แพ้น็อค เสาหิน ศรีไทยคอนโด ยก 6 ในช่วง พ.ศ. 2543-2544 เอสโคปิโดยังมาชกในไทยอีกหลายครั้ง แพ้คะแนน เสาหิน ศรีไทยคอนโด อนุรักษ์ เกียรตินิวัฒน์ ศรพิชัย กระทิงแดงยิม แพ้น็อค นภาพล เกียรติศักดิ์โชคชัย ยก 7 แล้วได้ชิงแชมป์ PABA รุ่นแบนตัมเวทเมื่อ 12 ตุลาคม พ.ศ. 2544 แพ้คะแนน พูนสวัสดิ์ กระทิงแดงยิม เอสโคปิโดยังคงชกมวยต่อมา และเคยมาชกในไทยแพ้ หยกไท ศิษย์ อ. คมฤทธิ์ 3เคแบตเตอรี่ เขามีโอกาสได้ชิงแชมป์อีกครั้งเมื่อ 26 กรกฎาคม พ.ศ. 2546 โดยไปชิงแชมป์ PABA เฉพาะกาลรุ่นแบนตัมเวทที่เกาหลีใต้ แพ้น็อค แช เซืองซุก ยก 6 ไม่ได้แชมป์ จากนั้นขึ้นชกอีกเพียงครั้งเดียวเมื่อ 12 ตุลาคม พ.ศ. 2546 ชนะคะแนน โจวี โอราซิออน แล้วก็แขวนนวมไป
โฮเวน ฮอนด้า

โฮเวน ฮอนด้า หรือ โฮเวน ฮอร์ดา (Joven Jorda) นักมวยสากลชาวฟิลิปปินส์ เกิดเมื่อ 24 เมษายน พ.ศ. 2516 ที่ จังหวัดเลย์เต ประเทศฟิลิปปินส์ สถิติการชก 42 ครั้ง ชนะ 15 (น็อค 13) เสมอ 4 แพ้ 23 เป็นนักมวยจากฟิลิปปินส์ที่มาชกชนะนักมวยสากลชาวไทยถึงถิ่นหลายคน เช่น ชนะ เอกพล โยธินพนาเวช จ้าวสิงห์ทอง นครหลวงโปรโมชั่น พนมเดช อ.ยุทธนากร และเม็ดเงิน กระทิงแดงยิม อดีตแชมป์โลกรุ่นฟลายเวทของสภามวยโลกด้วย
ประวัติ.
ฮอร์ดาขึ้นชกมวยสากลครั้งแรกเมื่อ 30 กันยายน พ.ศ. 2537 ชนะน็อค ซาน วิเซนเต ยก 1 ที่ ฟิลิปปินส์ จากนั้นขึ้นชกอีก 9 ครั้ง ชนะ 5 ครั้ง ก็เดินทางมาชกในไทยครั้งแรกเมื่อ พ.ศ. 2539 ชนะน็อค เอกพล โยธินพนาเวช ยก 6 และในปีเดียวกันนี้ เขายังชกชนะน็อค จ้าวสิงห์ทอง เฉลิมศรี ยก 8 ด้วย นอกจากนั้น ก็ชกแพ้คะแนน นภาพล เกียรติศักดิ์โชคชัย เด็ดดวง ป.พงษ์สว่าง ดาวจรัสน้อย ลูกบ่อทอง และแพ้น็อค โชคชัย โชควิวัฒน์ ยก 3 ต่อมา ใน พ.ศ. 2540 มาชกในไทย ชนะน็อค พนมเดช อ.ยุทธนากร ยก 5 แพ้คะแนน วีรพล นครหลวงโปรโมชั่น โผน แสงมรกต สุริยา ช.วีโก้ และแพ้น็อค หลักหิน ซีพียิม ยก 5 ส่วนในพ.ศ. 2541 ฮอร์ดาขึ้นชกเพียง 3 ครั้ง ซึ่งในนั้นเป็นการมาชกในไทย แพ้น็อค วีรพล นครหลวงโปรโมชั่น ยก 6 ด้วย จากนั้น ฮอร์ดาหยุดชกไป 4 ปี กลับมาชกอีกครั้งใน พ.ศ. 2545 ขึ้นชกแพ้บ้าง ชนะบ้าง จนได้มาชิงแชมป์ WBO เอเชียรุ่นแบนตัมเวท เมื่อ 2 พฤษภาคม พ.ศ. 2546 แพ้น็อค รัตนชัย ส.วรพิน ยก 4 ไม่ได้แชมป์ ต่อมา ใน พ.ศ. 2547 มาชกชนะน็อค เม็ดเงิน กระทิงแดงยิม ยก 4 ใน พ.ศ. 2548 เขามาชกแพ้คะแนน รัตนชัย ส.วรพิน และมาชิงแชมป์ ABCO รุ่นแบนตัมเวทเมื่อ 21 กันยายน พ.ศ. 2548 แพ้น็อค แสงหิรัญ ลูกบ้านใหญ่ ยก 3 จากนั้น ฮอร์ดาหยุดชกไป 3 ปี กลับมาชกอีกครั้งใน พ.ศ. 2551 โดยขึ้นชกที่ญี่ปุ่นอีก 3 ครั้ง หลังจากที่ชกแพ้น็อค ฮายาโตะ คิมูระ ยก 4 เมื่อ 16 ตุลาคม พ.ศ. 2552 ฮอร์ดาก็แขวนนวมไป
ซัดดัม เกียรติยงยุทธ

ซัดดัม เกียรติยงยุทธ มีชื่อจริงว่า ณรงค์ บุญจันทร์ เกิดเมื่อวันที่ 8 มีนาคม พ.ศ. 2526 ที่จังหวัดกระบี่
ประวัติ.
ซัดดัมเริ่มชกมวยตั้งแต่อายุ 7 ขวบกับพ่อที่เป็นนักมวยเก่า เริ่มขึ้นชกมวยครั้งแรกเมื่ออายุ 9 ขวบตามงานวัดแถวบ้านในชื่อเทพณรงค์ เกียรติพูลศักดิ์ ชกได้ประมาณ 40 ครั้ง บ่าว ชูจันทร์ เทรนเนอร์ค่ายเกียรติยงยุทธที่เป็นคนบ้านเดียวกันจึงพามาอยู่ค่ายเกียรติยงยุทธ ใช้ชื่อว่า ซัดดัม เกียรติยงยุทธ ขึ้นชกมวยไทยจนเป็นนักมวยระดับเงินหมื่น โดยฉายาของเขานำมาจากชื่อของอดีตประธานาธิบดีซัดดัม ฮุสเซน ของประเทศอิรัก
เมื่อน้ำหนักตัวมากขึ้น ต้องขยับมาชกรุ่น 135 ปอนด์ ซัดดัมหาคู่ชกยาก ทรงชัย รัตนสุบรรณจึงให้มาชกมวยสากล ผลปรากฏว่าซัดดัมประสบความสำเร็จได้เป็นแชมป์ ABC 1 รุ่นและแชมป์เงาของสภามวยโลก 1 รุ่น ต่อมา ยงยุทธ เลอวิศิษฎ์ ได้แยกซัดดัมมาจัดชกเอง ซัดดัมชกชนะรวดต่อเนื่องหลายปีจนกระทั่งวันที่ 5 ธันวาคม พ.ศ. 2554 ซัดดัมเดินทางไปป้องกันแชมป์ ABCO รุ่นไลท์เวท และชิงแชมป์ WBO Asia Pacific ในรุ่นเดียวกัน ที่ประเทศรัสเซีย ผลปรากฏว่า ซัดดัมแพ้น็อค อลิเชอร์ ราฮิมอฟ นักมวยชาวรัสเซียเชื้อสายอุซเบก หลังจากชกแพ้ครั้งนั้น ซัดดัมหยุดชกไปเกือบ 4 ปี จนกระทั่งในวันที่ 10 มิถุนายน พ.ศ. 2559 ซัดดัมกลับมาชกอีกครั้ง ในสังกัดของ เอกรัตน์ ไชยโชติช่วง โดยเปลี่ยนชื่อใหม่เป็น "ซัดดัม เรือใบไข่มุก" และ "ซัดดัม เรือไวกิ้ง" ตามลำดับ โดยขึ้นชกกับ โคล สมิธ นักมวยชาวแคนาดา ร่วมรายการเดียวกับ ฟ้าลั่นจูเนียร์ ศักดิ์กรีรินทร์ ป้องกันแชมป์ IBF Pan Pacific กับ สเตฟานัส นานาบู นักมวยชาวอินโดนิเซีย ที่มหาวิทยาลัยแม่โจ้ ผลการชก ซัดดัมแพ้คะแนน ในการชกกำหนด 6 ยก
แยกพลับพลาไชย

แยกพลับพลาไชย เป็นทางห้าแยกจุดตัดถนนพลับพลาไชย กับถนนหลวงและถนนไมตรีจิตต์ ในพื้นที่แขวงวัดเทพศิรินทร์และแขวงป้อมปราบ เขตป้อมปราบศัตรูพ่าย กรุงเทพมหานคร เป็นย่านชาวไทยเชื้อสายจีนในกรุงเทพฯ ที่ต่อเนื่องกับย่านถนนเยาวราชและถนนเจริญกรุง บริเวณทางแยกมีร้านข้าวหน้าไก่ ก๋วยเตี๋ยวคั่วไก่ และภัตตาคารอาหารจีนที่ขึ้นชื่อหลายแห่ง
ประวัติศาสตร์การจลาจล.
เมื่อปี พ.ศ. 2517 ได้เกิดเหตุจลาจลที่ห้าแยกพลับพลาไชย บานปลายถึง 4 วัน มีผู้เสียชีวิต 26 ศพและบาดเจ็บอีกจำนวนมาก ซึ่งเหตุเกิดขึ้นเมื่อวันที่ 3 กรกฎาคม เจ้าหน้าที่ตำรวจสถานีตำรวจนครบาลพลับพลาไชยได้ทำการจับกุมคนขับรถแท็กซี่ชื่อ นายพูน ล่ำลือประเสริฐ ในข้อหาจอดรถในที่ห้ามจอด แต่เจ้าตัวไม่ยอมให้จับพร้อมกับตะโกนว่า ตำรวจทำร้าย เจ้าหน้าที่ได้ควบคุมตัวไปไว้ที่สถานีตำรวจ จากเหตุนี้ทำให้ผู้คนที่ไม่ทราบเรื่องได้รวมตัวกันล้อมสถานีตำรวจไว้และก่อการจลาจลขึ้น โดยมีการยิงปืนใส่เจ้าหน้าที่ตำรวจด้วย
เหตุการณ์ต่อเนื่องถึงวันต่อมา คือ วันที่ 4 กรกฎาคม ก็ไม่สงบและรุนแรงขึ้น จนในเวลา 23.00 น. รัฐบาลโดย นายสัญญา ธรรมศักดิ์ นายกรัฐมนตรีและพลตำรวจตรี อรรถสิทธิ์ สิทธิสุนทร รัฐมนตรีว่าการกระทรวงมหาดไทย ประกาศสถานการณ์ฉุกเฉินและให้ทหารทำการปราบปราม เหตุการณ์มาสงบในวันที่ 7 กรกฎาคม มีผู้เสียชีวิตทั้งหมด 27 ศพ บาดเจ็บ 120 คนและรัฐบาลยกเลิกประกาศสถานการณ์ฉุกเฉินในวันที่ 9 กรกฎาคม เวลา 6.00 น.
ชุดตัวอักษรแนบาทีอา

ชุดตัวอักษรแนบาทีอา เป็นชุดของตัวอักษรไร้สระที่ใช้โดยแนบาทีอาในศตวรรษที่ 2 ก่อนคริสต์ศักราช โดยจารึกสำคัญถูกพบที่เปตรา (ปัจจุบันอยู่ในประเทศจอร์แดน), คาบสมุทรไซนาย (ปัจจุบันเป็นส่วนหนึ่งของประเทศอียิปต์) และแหล่งโบราณคดีอื่น ๆ เช่น อัฟดัต (ปัจจุบันอยู่ในประเทศอิสราเอล) และมะดาอินศอเลียะห์ในประเทศซาอุดีอาระเบีย
ประวัติ.
อักษรนี้สืบทอดมาจากชุดตัวอักษรแอราเมอิก โดยรูปแบบโค้งมนของอักษรแนบาทีอาทำให้ถูกพัฒนาเป็นอักษรอาหรับในคริสต์ศตวรรษที่ 4 
ยูนิโคด.
อักษรแนบาทีอา (U+10880-U+108AF) ถูกเพิ่มในยูนิโคดเมื่อเดือนมิถุนายน ค.ศ.2014 ในรุ่น 7.0.
รหัสท่าอากาศยาน IATA

รหัสท่าอากาศยาน IATA  เป็นรหัสของสนามบินทั่วโลก เขียนแทนด้วยตัวอักษรละติน 3 ตัวอักษร โดยกำหนดโดย สมาคมขนส่งทางอากาศระหว่างประเทศ (IATA) โดยรหัสสนามบินนี้จะถูกใช้งานโดยทั่วไป รวมถึงปรากฏในตั๋วเครื่องบิน ป้ายติดประเป๋าเดินทาง
นอกจากรหัสของ IATA แล้วในปัจจุบัน รหัสสนามบิน ICAO ได้เริ่มมีการนิยมใช้มากขึ้น โดยมีลักษณะเป็นรหัส 4 ตัวอักษร กำหนดโดย องค์การการบินพลเรือนระหว่างประเทศ (ICAO) ซึ่งมีการใช้ในฐานข้อมูลจีพีเอส และการติดตามข้อมูลต่างๆ ในสนามบิน สาเหตุที่ใช้รหัส 4 หลัก แทนแบบเดิมที่ใช้ 3 หลัก เพื่อหลีกเลี่ยงรหัสสามหลักที่ใช้ในระบบอื่น ในปัจจุบันเอกสารทางการบินในประเทศแคนาดา ได้ยกเลิกการใช้ รหัสของ IATA แล้ว
ประพันธ์ นัยโกวิท

ประพันธ์ นัยโกวิท (เกิด 20 กุมภาพันธ์ พ.ศ. 2490 - 3 สิงหาคม พ.ศ. 2567) อดีตกรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) อดีตรองอัยการสูงสุด อดีตกรรมการการเลือกตั้ง รับผิดชอบงานด้านการบริหารการเลือกตั้ง เคยได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 ภายหลังปี 2560 นายประพันธ์ นัยโกวิท ได้รับการแต่งตั้งให้เป็นกรรมการในคณะกรรมการพัฒนากฏหมาย สำนักงานคณะกรรมการกฤษฎีกา และครั้งหนึ่ง เคยได้รับเกียรติอย่างสูงสุดในชีวิตในการถวายงานสอนหนังสือสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เมื่อครั้งพระองค์ทรงเตรียมสอบเนติบัณฑิตไทย 
ชีวิตส่วนตัว นายประพันธ์ นัยโกวิท สมรสกับนางพิมพ์ใจ นัยโกวิท มีบุตรและธิดา 4 คน คือ 1) รองศาสตราจารย์ (พิเศษ) ดร.ธนวุฒิ นัยโกวิท 2) ดร. ปิยวัฒน์ นัยโกวิท 3) นางสาวพิมพ์นภา นัยโกวิท 4) นางสาวธิดาพันธ์ นัยโกวิท
ประวัติการศึกษา.
การอบรมพิเศษ
สมชัย จึงประเสริฐ

สมชัย จึงประเสริฐ เกิดวันที่ 26 กุมภาพันธ์ พ.ศ. 2490 อดีตกรรมการการเลือกตั้ง รับผิดชอบงานด้านสืบสวนสอบสวน
อดีตดำรงตำแหน่งเป็นผู้พิพากษาหัวหน้าคณะในศาลฎีกา จบนิติศาสตร์บัณฑิต มหาวิทยาลัยธรรมศาสตร์ และจบเนติบัณฑิตไทย เคยเป็นผู้พิพากษาศาลฎีกา ผู้พิพากษาหัวหน้าแผนกคดีเยาวชนและครอบครัวในศาลอุทธรณ์ภาค 3 อธิบดีผู้พิพากษาภาค 7 และอธิบดีผู้พิพากษาภาค 9 เคยพิจารณาคดีเลือกตั้งสมาชิกสภาผู้แทนราษฎรและสมาชิกวุฒิสภาหลายคดี
หลังการเลือกตั้งในปี พ.ศ. 2550 มีข่าวว่าสมชัยมีความเห็นในการพิจารณาใบแดง ใบเหลือง แย้งกับ กกต.อีก 4 คน จึงทำให้มีปัญหาในการทำงาน ซึ่งกล่าวกันว่า สมชัยจะลาออก แต่ได้รับการยืนยันว่า จะขอทำหน้าที่ต่อไป โดยยึดหลักกฎหมายและความถูกต้อง แม้ว่าตนจะเป็นเสียงข้างน้อยก็ตาม
สดศรี สัตยธรรม

สดศรี สัตยธรรม อดีตกรรมการการเลือกตั้ง รับผิดชอบงานด้านกิจการพรรคการเมือง อดีตผู้พิพากษาหัวหน้าคณะในศาลฎีกา อดีตสมาชิกพรรคพลังประชารัฐ เกิดเมื่อวันที่ 20 กรกฎาคม พ.ศ. 2489 ที่ย่านตลาดพลู จังหวัดธนบุรี เป็นบุตรสาวคนที่ 12 ของ ขุนเจริญเวชธรรม (เจริญ สัตยธรรม) และปราณี ตุลยพานิช มีพี่น้องทั้งหมด 14 คน ปัจจุบันพี่น้องส่วนใหญ่ลงหลักปักฐานที่สหรัฐอเมริกา
ประวัติ.
จบนิติศาสตรบัณฑิต จาก คณะนิติศาสตร์ จุฬาลงกรณ์มหาวิทยาลัย และนิติศาสตรมหาบัณฑิต จาก มหาวิทยาลัยธรรมศาสตร์ เนติบัณฑิต จากสำนักอบรมศึกษากฎหมายแห่งเนติบัณฑิตยสภา เคยเป็นรองอธิบดีผู้พิพากษาศาลเยาวชนและครอบครัวกลาง ประธานแผนกคดีเยาวชนและครอบครัวในศาลอุทธรณ์ภาค 9 ผู้พิพากษาศาลฎีกา ผู้พิพากษาหัวหน้าคณะในศาลฎีกา ผู้พิพากษาพิจารณาคดีชำนัญพิเศษแผนกคดีปกครองของศาลฎีกา เคยได้รับการแต่งตั้งจากประธานศาลฎีกา ให้เป็นผู้พิพากษาพิจารณาคดีตามข้อตกลงเกี่ยวกับการพิจารณาและวินิจฉัยสิทธิ สมัครรับเลือกตั้ง คุณสมบัติ และลักษณะต้องห้ามมิให้ใช้สิทธิสมัครรับเลือกตั้งของผู้สมัครรับเลือกตั้ง ส.ส. และ ส.ว. ในปี พ.ศ. 2547 และ พ.ศ. 2549 ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550
ในวัยเด็ก สดศรีเคยฝันอยากจะเป็นแอร์โฮสเตส ขณะเรียนอยู่คณะนิติศาสตร์ จุฬาลงกรณ์มหาวิทยาลัย ได้รับเลือกให้เป็นดาวคณะ และได้มีโอกาสรำไทยในงานกิจกรรมอยู่เป็นระยะ ๆ ก่อนจะมาทำงานด้านกฎหมาย เคยทำงานเป็นพนักงานรับฝาก-ถอน ที่เคาน์เตอร์ในธนาคารมาก่อนราว 2 เดือน ก่อนจะย้ายมาทำงานทางด้านกฎหมาย หลังจากสอบเข้าเรียนปริญญาโทที่มหาวิทยาลัยธรรมศาสตร์ได้ เนื่องจากเจ้าตัวอ้างว่าไม่ถนัด 
ชีวิตส่วนตัว สมรสกับ อรุณ น้าประเสริฐ สามีซึ่งเป็นผู้พิพากษาเหมือนกัน ที่พบเจอกันที่จังหวัดนครราชสีมา ระหว่างย้ายไปรับหน้าที่ที่นั่น เมื่ออายุ 29 ปี และมีบุตรทันที โดยขณะตั้งครรภ์มีอาการครรภ์เป็นพิษอย่างรุนแรง มีบุตรสาวเพียงคนเดียว คือ กอนณา สัตยธรรม
ในต้นปี พ.ศ. 2551 สดศรีถูกเว็บไซต์ไฮ-ทักษิณ.เน็ท ซึ่งเป็นเว็บไซต์สนับสนุน ทักษิณ ชินวัตร โจมตีกล่าวหาอย่างรุนแรง และกล่าวหาว่า กอนณา ถูกขอตัวจาก พลเอก สนธิ บุญยรัตกลิน รองนายกรัฐมนตรีให้ไปช่วยงานราชการที่ทำเนียบรัฐบาล แต่สดศรีได้อออกมาปฏิเสธว่าไม่เป็นความจริง
ภูมิสัญลักษณ์

ภูมิสัญลักษณ์ หรือ จุดเด่นในภูมิประเทศ  หมายความว่า วัตถุเด่นชัดหรือภูมิทัศน์อันเด่นชัดซึ่งเป็นเครื่องชี้ทางหรือเครื่องหมายสถานที่ ต่อมา ใช้หมายถึงอาคารหรือสถานที่ที่มีลักษณะเด่นหรือความสำคัญทางประวัติศาสตร์ วัฒนธรรม หรือสุนทรียภาพ และได้รับการประกาศให้มีความสำคัญเช่นนั้น เรียกว่า "การกำหนดภูมิสัญลักษณ์" (landmark designation) ด้วย
PROJECT EARTH ONLINE

PROJECT EARTH ONLINE เป็น การ์ตูนไทยแนวเกมออนไลน์ ที่เขียนโดย ประจักษ์ จั่นเพ็ชร (Si-O) ตีพิมพ์ในนิตยสารการ์ตูนไทยรายปักษ์นาม "SEED!" ของ บริษัทฟิวเจอร์เกมเมอร์ ในเครือบริษัท ฟิวเจอร์วิว จำกัด ที่เน้นเนื้อหาไปยังการ์ตูนที่อ้างอิงมาจากเกมออนไลน์เป็นหลัก ช่วงปี 2547 โดยเป็นเรื่องยาวที่โดดเด่นและได้รับความสนใจจากนักอ่านที่สุดเรื่องหนึ่งในฉบับ แต่เนื่องจากเหตุผลทางธุรกิจ ทำให้ทางบริษัทต้องยุติการตีพิมพ์นิตยสาร "SEED!" ลงในฉบับที่ 24 ปี 2548 จนทำให้การ์ตูนทุกเรื่องในนิตยสารต้องมีการรวบรัดตัดจบเนื้อหาลง
ต่อมาได้มีการออกนิตยสารหัวใหม่ ชื่อว่า "Cosmic Comic" (2548) โดยลดขนาดของหนังสือลงจาก นิตยสารขนาด A4 ลงมาเป็นพ็อคเก็ตบุ๊ค และนำการ์ตูนหลาย ๆ เรื่องใน "SEED!" มาสานต่อ ซึ่ง "PROJECT EARTH ONLINE" ก็ได้ตีพิมพ์ต่อจากที่ลงค้างเอาไว้จนจบภาคลงได้ ก่อนจะออกรวมเล่มมา 3 เล่มจบ
ในเดือน กุมภาพันธ์ พ.ศ. 2550 (ค.ศ. 2007) ได้มีการออกนิตยสาร "Manga Bash" และ PROJECT EARTH ONLINE ก็ได้ตีพิมพ์ภาคต่อในนิตยสารเล่มนี้ ทว่านิตยสาร มังงะแบช ออกวางตลาดได้แค่ 4 ฉบับก่อนจะหายไปจากแผงทิ้งค้างเนื้อหาเอาไว้เท่านั้น
เนื้อเรื่อง.
"ฌาน" เด็กมัธยมต้นที่ถูกรังแกเป็นประจำวันหนึ่งเค้ามีโอกาสได้รับเกม "โปรเจกต์เอิร์ท" มาลองเล่นที่บ้านเพื่อจะหลีกหนีจากความจริงที่ว่า "ตัวเขานั้นอ่อนแอเสียเหลือเกิน" และจากประสบการณ์ต่าง ๆ ภายในเกม และนอกเกมนั่นเองที่ทำให้ฌานเข้มแข็งขึ้นทีละนิด โดยภายในเกมฌานก็ได้พบกับพรรคพวกอีก 3 คนนั่นคือ ลินซ์, จัสคาน และ ไมค์ ที่จะมาร่วมเดินทางไปกับตัวละครในเกมของฌานที่ชื่อว่า "โซล" แต่แล้วฌานก็ไม่สามารถหลีกหนีความจริงที่ว่า "จิตใจเขานั้นอ่อนแอ" ไปได้ เขายังคงแพ้ทั้งโลกความจริงและในเกม แต่ในที่สุดโดยการช่วยเหลือจากเพื่อน ๆ จิตใจของเขาจึงค่อย ๆ แข็งแกร่งขึ้นอีกครั้งหลังจากเกม PROJECT EARTH ONLINE ได้เปิดให้บริการมาได้ช่วงระยะเวลาหนึ่ง ทางผู้ผลิตก็ได้จัดงานเปิดตัวเกมอย่างเป็นทางการ และในครั้งนี้เองที่เพื่อน ๆ ของฌานได้นัดพบตัวจริงกันที่ร้านแมคโดนัล และที่นี่เอง ทุกคนก็จะได้พบกับตัวจริงของกันและกัน
อายะ ฮิราโนะ

อายะ ฮิราโนะ (; โรมาจิ: "Hirano Aya"; เกิด 8 ตุลาคม ค.ศ. 1987) เป็นนักแสดงและนักร้องชาวญี่ปุ่น เธอเริ่มต้นในวงการบันเทิงจากการเป็นนักแสดงเด็กในโฆษณาทางโทรทัศน์ เธอปรากฏตัวในบทบาทนักพากย์เสียงครั้งแรกในอนิเมะทางโทรทัศน์เรื่อง "โอโตกิ สตอรี เทนชิ โนะ ชิปโป" (2001)
เธอเป็นที่รู้จักจากบทบาทให้เสียงเป็น สึซึมิยะ ฮารุฮิ จากแฟรนไชส์ชื่อเดียวกันใน ค.ศ. 2006 เธอชนะเลิศรางวัลนักพากย์ในงานประกาศรางวัลอนิเมะโตเกียวเมื่อ ค.ศ. 2007, รางวัลนักพากย์หน้าใหม่ยอดเยี่ยมในงานเซยูอะวอดส์ ครั้งที่ 1 เมื่อ ค.ศ. 2007 และรางวัลนักพากย์นำหญิงยอดเยี่ยมในงานเซยูอะวอดส์ ครั้งที่ 2 เมื่อ ค.ศ. 2008 นอกจากนี้ เธอยังให้เสียงเป็น อามาเนะ มิสะ ใน "เดธโน้ต", อิซึมิ โคนาตะ ใน "ลักกีสตาร์" และลูซี่ ฮาร์ทฟิเลีย ใน "แฟรี่เทล ศึกจอมเวทอภินิหาร" ฮิราโนะเริ่มเปลี่ยนอาชีพการแสดงของเธอไปสู่โทรทัศน์และละครเวทีใน ค.ศ. 2010 เธอแสดงนำใน "คนนะ โนะ ไอดอล จาไน!?" (2012) และ "มูเซะ โนะ คางามิ" (2012)
ช่วงปลายทศวรรษ 2000 และช่วงต้นทศวรรษ 2010 ฮิราโนะได้รับการยกย่องว่าเป็นนักพากย์ไอดอล และโดดเด่นในฐานะนักพากย์ที่สามารถก้าวเข้าสู่วงการบันเทิงกระแสหลักได้ นอกจากผลงานนักพากย์แล้ว ฮิราโนะยังมีผลงานเพลงผ่านสังกัดยูนิเวอร์แซลซิกมา เธอออกซิงเกิลแรกในชื่อ "เบรกธรู" ใน ค.ศ. 2006 และเธอก็ออกอัลบั้มแรกของเธอในชื่อ "ไรออตเกิร์ล" ใน ค.ศ. 2008
ชีวิตช่วงแรก.
ฮิราโนะเกิดในนาโงยะเมื่อวันที่ 8 ตุลาคม ค.ศ. 1987 ฮิราโนะอาศัยอยู่ที่นครนิวยอร์ก, สหรัฐ ตั้งแต่อายุ 2 ขวบถึง 3 ขวบ เนื่องจากงานของพ่อเธอ และเธอเริ่มสนใจการแสดงหลังจากชมละครบรอดเวย์เรื่อง "ปีเตอร์ แพน"
จังหวัดพระสีหนุ

พระสีหนุ  หรือ ซีฮะนุวิลล์ เป็นจังหวัด (ខេត្ត, "เขต") ทางตะวันตกเฉียงใต้ของประเทศกัมพูชา ติดต่อกับอ่าวไทย เมืองหลักของจังหวัดมีชื่อว่า พระสีหนุ เป็นเมืองท่าเรือน้ำลึก เป็นสถานที่ท่องเที่ยวชั้นนำของประเทศ และเป็นเมืองที่เติบโตอย่างต่อเนื่อง
การแบ่งเขตการปกครอง.
จังหวัดพระสีหนุประกอบไปด้วย 3 อำเภอ 1 เทศบาล ได้แก่
ทรงกลม n มิติ

ในทางคณิตศาสตร์ "ทรงกลม n มิติ" หมายถึงทรงกลมในมิติใด ๆ โดยสมการของทรงกลม n มิติ สามารถเขียนได้ในรูปของ <math> (x_1,x_2...,x_n) </math> ดังนี้ 
<math>R^2=\sum_{i=1}^n x_i^2\,</math>
ปริมาตรของทรงกลม n มิติ.
ปริมาตรของทรงกลม n มิติคือ
<math>V_n={\pi^\frac{n}{2}R^n\over\Gamma (\frac{n}{2} + 1)}</math>
เมื่อ <math>\Gamma</math> คือ ฟังก์ชันแกมม่า (สำหรับ n ที่เป็นจำนวนคู่ <math>\Gamma\left (\frac{n}{2}+1\right) = \left (\frac{n}{2}\right) !</math>, สำหรับ n ที่เป็นจำนวนคี่ <math>\Gamma\left (\frac{n}{2}+1\right) = \sqrt{\pi} \frac{n!!}{2^{(n+1)/2}}</math> โดยที่ <math>n!!</math> หมายถึง ดับเบิลแฟกทอเรียล)
ตัวอย่างปริมาตรของทรงกลม n มิติ.
สำหรับค่า n ที่มีค่าไม่มาก ทรงกลม n มิติที่มีรัศมี 1 หน่วย จะมีปริมาตรดังนี้
วิโอลา

วิโอลา เป็นเครื่องดนตรีในตระกูลเครื่องสายที่มีรูปร่างคล้ายไวโอลิน แต่มีขนาดที่ใหญ่กว่า นิยมเล่นในวงออร์เคสตราและวงเครื่องสายซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน วิโอลา เชลโล และดับเบิลเบส โดยวิโอลามีระดับเสียงต่ำกว่าไวโอลิน แต่สูงว่าเชลโลและดับเบิลเบส 
โครงสร้างวิโอลา.
วิโอลามีโครงสร้างเช่นเดียวกับไวโอลิน ดังนี้
วิโอล่าจะตั้งสายเป็น C-G-D-A ซึ่งต่ำกว่าไวโอลินที่เป็น G-D-A-E ปัจจุบันวิโอล่าก็ยังคงมีขนาดที่หลากหลายมากที่สุดในบรรดาเครื่องดนตรีในตระกูลเดียวกัน เพื่อให้การสะท้อนเสียงสมบูรณ์แบบเช่นเดียวกับไวโอลิน วิโอล่าจำเป็นต้องลดขนาดความยาวลงอีกครั้งหนึ่ง ผลของการประนีประนอมดังกล่าว ทำให้วิโอล่ามีขนาดความยาวอยู่ที่ 38 ถึง 45 ซม. ทำให้บทบาทของวิโอล่าในฐานะที่เป็นเครื่องดนตรีแสดงเดี่ยว ช้ากว่าไวโอลินและเชลโลซึ่งเป็นเครื่องดนตรีในตระกูลเดียวกัน
ปาล์มซอร์ส

ปาล์มซอร์ส เป็นบริษัทที่พัฒนาระบบปฏิบัติการปาล์มโอเอสที่ใช้บนเครื่องพีดีเอ ปาล์มซอร์สเคยเป็นส่วนหนึ่งของปาล์มอิงค์ ที่ปัจจุบันเป็นผู้ผลิตเครื่องพีดีเอทั้งในระบบปาล์มโอเอสและวินโดวส์โมบาย ปัจจุบันปาล์มซอร์สถูกถือครองโดยแอคเซส บริษัทผู้พัฒนาซอฟต์แวร์ของญี่ปุ่น
ระบบปฏิบัติการปาล์มโอเอสได้ใช้บนเครื่องพีดีเอประมาณ 39 ล้านเครื่องที่จำหน่ายตั้งแต่ ค.ศ. 1996 (พ.ศ. 2539) จากผู้ผลิตเครื่องพีดีเอต่าง ๆ เช่น ปาล์มอิงค์ ซัมซุง ลีโนโว การ์มิน และ โซนี่ และปาล์มซอร์สยังเป็นผู้พัฒนาโปรแกรมบางส่วนที่ใช้บนระบบปฏิบัติการปาล์มโอเอส โดยในเดือนกันยายน 2549มีซอฟต์แวร์ในระบบปาล์มโอเอสที่จำหน่ายโดยปาล์มเกียร์ ผู้จำหน่ายซอฟต์แวร์บนเครื่องปาล์ม อยู่เป็นจำนวน 30,356 โปรแกรม
ปาล์มซอร์สยังเป็นผู้ถือครองระบบปฏิบัติการบีโอเอส (BeOS) ที่ได้ซื้อมาจากบีอิงค์ใน ค.ศ. 2001 (พ.ศ. 2544)
เชลโล

วิโอลอนเชลโล  หรือเรียกทั่วไปว่า เชลโล  เป็นเครื่องดนตรีประเภทเครื่องสาย นิยมเล่นใน วงออร์เคสตราและ วงเครื่องสาย ซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน, วิโอล่า, เชลโล และ ดับเบิลเบส เชลโลเป็นเครื่องดนตรีประเภทเครื่องสายที่ได้รับความนิยมเช่นเดียวกับไวโอลิน มีโน้ตเพลงที่เขียนไว้สำหรับเชลโลโดยเฉพาะอยู่หลายบทเพลง แต่ไม่ค่อยได้รับความนิยม ถึงอย่างไรก็ตามยังมีการเล่นเชลโลกับดนตรีประเภทแจ๊ส บลูส์ ป๊อป ร็อก ฯลฯ
ประวัติ.
เชลโล คือชื่อย่อของ วิโอลอนเชลโล ซึ่งเป็นเครื่องดนตรีในตระกูลเครื่องสายที่มีความโค้งมนเช่นเดียวกับไวโอลินและวิโอล่า ในช่วงเวลาที่ผ่านมา เชลโลมีพัฒนาการของรูปทรงที่หลากหลายกว่าจะเป็นดังเช่นที่เห็นในปัจจุบัน และต้องใช้เวลานานกว่าจะเป็นที่ยอมรับในฐานะเครื่องดนตรีสำหรับการแสดงเดี่ยว 
หลายคนเชื่อว่า เชลโล มีที่มาจากคำว่า Viol ซึ่งเป็นความเข้าใจที่ผิด เชลโลเริ่มปรากฏขึ้นในคริสต์ศตวรรษที่ 16 ในยุคบาโรค จากเครื่องสายในตระกูลไวโอลิน ในขณะที่เครื่องดนตรีต่างๆ ที่มีรูปทรงคล้ายไวโอลินในสมัยนั้นมีแพร่หลายอยู่แล้ว เช่น ซอ Viol และ Rebec แต่ไวโอลินเป็นตระกูลเครื่องสายที่แยกออกมาจากเครื่องดนตรีเหล่านั้น 
ในช่วงหลายศตวรรษที่ผ่านมาเชลโลมีการเปลี่ยนแปลงขนาดมาโดยตลอด แต่องค์ประกอบโดยทั่วไปแล้วแทบจะไม่มีการเปลี่ยนแปลงเลย Antonio Stradivari เป็นช่างทำไวโอลินคนแรกที่กำหนดขนาดมาตรฐานของเชลโลสมัยใหม่ขึ้น เชลโลในยุคก่อนๆ นั้นมีขนาดความยาวประมาณ 80 ซม. ซึ่งไม่สะดวกต่อการเล่นเท่าใดนัก จนกระทั่งในปี ค.ศ. 1707 เขาได้ปรับขนาดเชลโลให้สั้นลงเหลือเพียง 75 ซม. ซึ่งทำให้เล่นได้สะดวกขึ้น
ดับเบิลเบส

ดับเบิลเบส (Double bass) มีชื่อเรียกหลายชื่อเช่น สตริงเบส (String Bass) คอนทราเบส (Contra Bass) เบสวิโอล (Bass Viol) ดับเบิลเบสเป็นเครื่องดนตรีที่ที่นิยมเล่นใน วงออร์เคสตรา และ วงเครื่องสาย ซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน วิโอล่า เชลโล และ ดับเบิลเบส มีความสูงมาตรฐานประมาณ 74 นิ้ว ดับเบิ้ลเบสเป็นเครื่องดนตรีเพียงชิ้นเดียวที่อาจจะกล่าวได้ว่ามีความสัมพันธ์กับซอวิโอล (Viol) อย่างแท้จริง โดยสืบทอดมาจาก Violone ซอวิโอลขนาดใหญ่ (Big Viol) ซึ่งเล่นในช่วงเสียง 16 ช่วงเสียง (เสียงของมันจะต่ำกว่าโน้ตที่เขียน 1 ช่วงเสียง) 
นักดับเบิลเบส ที่มีชื่อเสียง.
ที่มีชื่อเสียงที่สุดคือ Concerto Op.3 ซึ่งเขานำออกแสดงครั้งแรกด้วยตัวเองในปี 1905
ส่วนนักดับเบิ้ลเบสคนอื่นๆ ซึ่งทำให้ดับเบิ้ลเบสเป็นที่รู้จัก ได้แก่ นักดับเบิ้ลเบสชาวอังกฤษ เช่น Eugene Cruft, Rodney Slatford และ Duncan Mctier ผู้ซึ่ง Maxwell Davies ได้อุทิศคอนแชร์โตให้กับเขา
ดับเบิลเบสกับดนตรีแจ๊ส.
อยู่ในศตวรรษที่ 18 ดับเบิ้ลเบสมักจะถูกใช้ในฐานะเครื่องดนตรี 16 ช่วงเสียงในวงเครื่องลม แต่ในปัจจุบันดับเบิ้ลเบสได้รับการยอมรับในฐานะของวงออร์เคสตร้าเครื่องลมและวงดนตรีแจ๊ส วงดนตรีแจ๊สมาตรฐาน 17 ชิ้นในยุคทศวรรษที่ 1930 หรือ 1940 มักจะบรรจุดับเบิ้ลเบสเอาไว้ในวง นอกจากนั้นยังมีแซกโซโฟน เปียโน กีตาร์ เบส และกลอง ปัจจุบันดับเบิ้ลเบสมักจะบรรเลงด้วยเทคนิค Pizzicato แต่บางครั้งจะใช้เทคนิคการตบเบส ซึ่งสายเบสจะไปกระทบกับฟิงเกอร์บอร์ด และขยับจากการเล่นทำนองเพียงอย่างเดียวไปเป็นนักเดี่ยวดับเบิ้ลเบสของดนตรีแจ๊สตามแบบของมันเอง
นักดับเบิ้ลเบสแจ๊สในยุคแรกๆ เช่น John Lindsay และ ‘Pop’ Foster หรือในชื่อจริงคือ (Murphy Foster) ทั้งคู่แสดงอยู่ในวงของ Louis Armstrong ในช่วงทศวรรษที่ 1930 ส่วน Walter Page และ Charles Mingus คือนักดับเบิ้ลเบสที่โดดเด่นในทศวรรษที่ 1940 และนักดับเบิ้ลเบสรุ่นหลังๆ เช่น Ron Carter ประสบความสำเร็จในการใช้ Piccolo bass ขนาดเล็ก และยังได้เขียนตำราการเล่นดับเบิ้ลเบสในแบบแจ๊สขึ้นอีกด้วย
Gary Karr นักดับเบิ้ลเบสชาวอเมริกันซึ่งเกิดในตระกูลนักดับเบิ้ลเบส เขาประสบผลสำเร็จในการเชื่อมโลกดนตรีคลาสสิกและแจ๊สเข้าด้วยกัน ในฐานะนักดนตรีวงออร์เคสตร้าเขาปรากฏตัวร่วมกับวงดนตรีแชมเบอร์ระดับโลกหลายวง แต่ความสนใจของเขาได้ขยายไปสู่การเล่นเบสในบทเพลงร่วมสมัย และทำให้เขาได้รับมอบหมายให้ประพันธ์ผลงานเพลงอีกหลายบท
กฎหมายปกครอง

กฎหมายปกครอง (ฝรั่งเศส: ; เยอรมัน:) หมายถึง กฎหมายที่เกี่ยวข้องกับฝ่ายปกครอง การดำเนินกิจกรรมทางปกครอง รวมทั้งการควบคุมตรวจสอบการดำเนินกิจกรรมทางปกครอง ตลอดจนการกำหนดหลักเกณฑ์ซึ่งระบุความสัมพันธ์ระหว่างฝ่ายปกครองกับประชาชนด้วย กฎหมายที่ให้อำนาจทางปกครองแก่หน่วยงานทางปกครองและเจ้าหน้าที่ใช้อำนาจทางปกครอง
กฎหมายปกครองมีลักษณะพิเศษคือผู้ที่ใช้อำนาจหรือออกคำสั่งทางปกครองได้ต้องเป็นหน่วยงานทางปกครองและเจ้าหน้าที่เท่านั้น
จะมีข้อยกเว้นก็ในกรณีที่ผู้ใช้อำนาจทางปกครองนั้นไม่ใช่บุคคลที่กล่าวมาแล้ว แต่เบื้องต้นจะใช้อำนาจทางปกครองได้ต้องเป็นบุคคลที่ได้รับมอบหมายให้ใช้อำนาจทางปกครองได้เป็นกรณีไป เช่น บุคคลที่ได้รับสัญญาทางปกครองกับรัฐ และเมื่อมีกรณีพิพาทขึ้นจะต้องนำคดีเข้าสู่ศาลปกครอง ซึ่งคู่พิพาทจะต้องเป็นคู่กรณีดังต่อไปนี้ คือ หน่วยงานทางปกครอง หน่วยงานทางปกครองเจ้าหน้าที่ กับหน่วยงานทางปกครองกับเอกชน เจ้าหน้าที่กับเจ้าหน้าที่ เจ้าหน้าที่กับเอกชน และผู้ที่จะฟ้องต่อศาลปกครองได้ต้องเป็นผู้เสียหายโดยตรงตาม พ.ร.บ.จัดตั้งศาลปกครองมาตรา 42วรรคหนึ่ง กฎหมายที่กำหนดถึงรายละเอียดในการปกครองลดหลั่นกันลงมาจากกฎหมายรัฐธรรมนูญ กล่าวคือกฎหมายรัฐธรรนูญเป็นกฎหมายว่าด้วยการปกครองประเทศ แต่กฎหมายปกครองนั้นเป็นกฎหมายดำเนินการปกครอง ซึ่งกฎหมายปกครองนี้จะกล่าวถึงการจัดระเบียบแห่งองค์การทางปกครอง เช่น การจัดแบ่งออกเป็น กระทรวง ทบวง กรม เป็นต้น ระหว่างองค์การเหล่านี้ซึ่งมีต่อกันและกันและเป็นเกี่ยวพันระหว่างองค์กรเหล่านี้กับราษฎร กฎหมายปกครองถูกจัดให้อยู่ในหมวดหมู่กฎหมายมหาชน
วิทยาลัยเสนาธิการทหาร

วิทยาลัยเสนาธิการทหาร หรือ วสท.  เป็นสถาบันการศึกษาชั้นสูงทางทหาร ขึ้นตรงกับสถาบันวิชาการป้องกันประเทศ กองบัญชาการกองทัพไทย กระทรวงกลาโหม รับนักศึกษาจากกองทัพบก กองทัพเรือ กองทัพอากาศ และข้าราชการพลเรือน เพื่อให้นักศึกษาได้ศึกษาวิทยาการและเทคนิคของแต่ละเหล่าทัพ ศึกษาการปฏิบัติ การยุทธร่วมระหว่างเหล่าทัพ ตลอดจนการร่วมมือประสานกันเพื่อให้สามารถเอาชัยชนะในการยุทธ
ปัจจุบัน พลโท เทอดไทย ทัพธานีเป็นผู้บัญชาการ พลตรี วชรนันท์ กองศรี เป็นรองผู้บัญชาการ
ประวัติ.
วิทยาลัยเสนาธิการทหาร เดิมชื่อ "โรงเรียนเสนาธิการทหาร" มีการริเริ่มจัดตั้งตั้งแต่ พ.ศ. 2492 ที่ประชุมสภากลาโหมได้ลงมติเห็นชอบกับการจัดตั้งโรงเรียนเสนาธิการชั้นสูง ใช้ชื่อว่า "โรงเรียนเสนาธิการผสม" ขึ้นตรงกับกรมเสนาธิการ กระทรวงกลาโหม เมื่อวันที่ 24 เมษายน พ.ศ. 2499 ต่อมา ได้แปรสภาพเป็นส่วนราชการขึ้นตรงกับกองบัญชาการทหารสูงสุด ใช้ชื่อว่า "โรงเรียนเสนาธิการทหาร" ตั้งแต่วันที่ 30 พฤศจิกายน พ.ศ. 2503
ต่อมา ในปี พ.ศ. 2515 จอมพล ถนอม กิตติขจร เป็นผู้บัญชาการทหารสูงสุดในขณะนั้น ได้พิจารณาเห็นว่า โรงเรียนเสนาธิการทหาร ซึ่งตั้งอยู่ในศาลาว่าการกระทรวงกลาโหม รวมกับส่วนราชการอื่น ๆ มีพื้นที่คับแคบ และไม่เหมาะสมที่จะเป็นสถาบันการศึกษาชั้นสูงทางทหาร จึงได้ก่อสร้างโรงเรียนเสนาธิการทหารขึ้นใหม่ที่บริเวณที่ดินของ วิทยาลัยป้องกันราชอาณาจักร และที่ดินส่วนหนึ่งของกองทัพบก และย้ายโรงเรียนเสนาธิการทหาร มายังที่ตั้งแห่งใหม่นี้ เมื่อ 5 กันยายน พ.ศ. 2515
โรงเรียนเสนาธิการทหาร ได้เปลี่ยนชื่อเป็น "วิทยาลัยเสนาธิการทหาร" ขึ้นตรงกับสถาบันวิชาการป้องกันประเทศ กองบัญชาการกองทัพไทย เมื่อวันที่ 26 มีนาคม พ.ศ. 2534
ปัจจุบัน วิทยาลัยเสนาธิการทหาร ตั้งอยู่ที่ 124-126 ถนนวิภาวดีรังสิต แขวงรัชดาภิเษก เขตดินแดง กรุงเทพมหานคร
ชาติ เกียรติเพชร

ชาติ เกียรติเพชร หรือนายสุริยา สมีแจ้ง เป็นชาวจังหวัดขอนแก่น เกิดเมื่อ 28 มิถุนายน พ.ศ. 2518 สถิติการชก 7 ครั้ง ชนะ 5 (น็อค 4) แพ้ 2
ชกมวยไทย.
ชาติเริ่มชกมวยไทยตั้งแต่อายุ 8 ขวบขึ้นชกที่เวทีมวยแถวบ้านเกิดหลายครั้ง จึงเข้ามาชกมวยไทยในกรุงเทพฯโดยอยู่ในสังกัดของชุ้น เกียรติเพชร ใช้ชื่อ มนต์สวรรค์ ลูกคลองจั่น หันมาชกมวยสากลครั้งแรกเมื่อ พ.ศ. 2539 ชกชนะน็อคคู่ชกสามครั้งรวด จัดเป็นมวยหมัดหนักคนหนึ่ง
เกือบได้ชิง.
ในช่วงนั้นมีข่าวออกมาเรื่อย ๆ ว่าริคาร์โด โลเปซ แชมป์โลกรุ่นสตรอเวท WBC เตรียมจะเลื่อนรุ่น สหสมภพ ศรีสมวงศ์จึงคัดเลือกนักมวยในสังกัดเพื่อผลักดันให้เป็นรองแชมป์โลกอันดับสูง รอชิงแชมป์ที่ว่าง ชาติถูกประกบคู่ให้เจอกับพยัคฆ์ นครหลวงโปรโมชั่น เมื่อเดือนพฤศจิกายน พ.ศ. 2540 ผลการชกปรากฏว่าชาติเป็นฝ่ายแพ้คะแนนเพราะสู้ชั้นเชิงไม่ได้ แต่ก็ชกพยัคฆ์ลงไปให้กรรมการนับแปดถึงสองครั้ง อย่างไรก็ตาม โลเปซไม่ได้สละแชมป์ตามที่ใคร ๆ คาดไว้ และพยัคฆ์ก็แขวนนวมไป ไม่ได้ขึ้นชกอีกเลย (ต่อมามีการจัดชิงแชมป์เฉพาะกาลรุ่นสตรอเวท WBC ในเดือนสิงหาคม พ.ศ. 2541 วันดี จ.เจริญได้ไปชิงแชมป์ที่ว่าง ชนะคะแนน ร็อคกี้ หลิน ได้ครองแชมป์ จนโลเปซสละแชมป์ใน พ.ศ. 2542 วันดีจึงได้เป็นแชมป์โลกตัวจริงแทน)
เป็นมวยแทน.
หลังจากชกแพ้พยัคฆ์ ชาติหยุดชกมวยสากล หันไปชกมวยไทยอย่างเดียว จนกระทั่งสมาน ส.จาตุรงค์เสียแชมป์โลกให้ โย ซัมชอย มีการคัดเลือกนักมวยไปชิงแชมป์โลกตามสัญญาออปชั่นแรก ซึ่งผลการชกปรากฏว่าพงษ์ศักดิ์เล็ก ศิษย์คนองศักดิ์ ชนะน็อค ฤทธิชัย เกียรติประภัสร์ ยก 3 แต่ทางฝ่ายของ โย ซัมชอยปฏิเสธไม่ยอมป้องกันตำแหน่งกับพงษ์ศักดิ์เล็กเพราะเห็นว่าอันตรายเกินไป สหสมภพจึงจัดให้มีการคัดเลือกนักมวยอีกครั้ง ชาติได้รับเลือกให้ขึ้นชกตัดเชือกกับหลักชัย เดชากุล ปรากฏว่า ชาติ ชนะคะแนน ได้ไปชิงแชมป์โลก
กำหนดการชกมีการเลื่อนออกไปหลายครั้ง ในท่สุดได้กำหนดเป็นวันที่ 17 มิถุนายน พ.ศ. 2543 ผลการชกเป็นไปตามที่คาด ชาติสู้ความแข็งแกร่งของโย ซัมแชไม่ได้เป็นฝ่ายแพ้น็อคในยกที่ 5 หลังจากนั้นชาติไม่ได้ขึ้นชกมวยสากลอีกเลย คงชกแต่มวยไทยเพียงอย่างเดียว
สด ปูนอินทรียิม

สด ปูนอินทรียิม มีชื่อจริงว่า อนุสรณ์ ยอดจันทร์ เกิดเมื่อวันที่ 3 มิถุนายน พ.ศ. 2520 ที่อำเภอศรีเทพ จังหวัดเพชรบูรณ์ แต่ต่อมาได้ย้ายมาอยู่ที่จังหวัดลพบุรี
เดิมเคยเป็นนักมวยไทยที่มีชื่อเสียงมาก่อน เคยเป็นแชมป์มวยไทยถึง 4 รุ่นของเวทีมวยลุมพินี
พายุไต้ฝุ่น

พายุไต้ฝุ่น เป็นพายุหมุนเขตร้อนความเร็วลมสูงสุด ซึ่งก่อตัวขึ้นทางตะวันตกเฉียงเหนือของมหาสมุทรแปซิฟิกระหว่างเส้นเมริเดียนที่ 180 องศา ถึงเส้นเมริเดียนที่ 100 องศาตะวันออก ซึ่งภูมิภาคนี้ถูกตั้งชื่อว่า "แอ่งแปซิฟิกตะวันตกเฉียงเหนือ" สำหรับจุดประสงค์เกี่ยวกับองค์กร มหาสมุทรแปซิฟิกตอนเหนือถูกแบ่งออกเป็น 3 เขต ได้แก่ ทางตะวันออก (ทวีปอเมริกาเหนือจนถึงเส้นเมริเดียนที่ 140 องศาตะวันตก) ตอนกลาง (เส้นเมริเดียนที่ 140 องศาตะวันตก ถึงเส้นเมริเดียนที่ 180 องศา) และทางตะวันตก (เส้นเมริเดียนที่ 180 องศา ถึงเส้นเมริเดียนที่ 100 องศาตะวันออก) ปรากฏการณ์พายุแบบเดียวกันที่เกิดขึ้นในมหาสมุทรแปซิฟิกเหนือทางตะวันออกจะถูกเรียกว่า พายุเฮอร์ริเคน และพายุหมุนเขตร้อนที่กำลังเคลื่อนตัวไปยังมหาสมุทรแปซิฟิกทางตะวันตกจะถูกเรียกว่า พายุไต้ฝุ่น ศูนย์อุตุนิยมวิทยาชำนัญพิเศษประจำภูมิภาค (RSMC) ซึ่งมีหน้าที่พยากรณ์การเกิดพายุหมุนเขตร้อนตั้งอยู่ในประเทศญี่ปุ่น และศูนย์เตือนภัยพายุหมุนเขตร้อนอื่น ๆ ทางตะวันตกเฉียงเหนือของมหาสมุทรแปซิฟิกตั้งอยู่ในโฮโนลูลู คือ ศูนย์เตือนไต้ฝุ่นร่วม (JTWC) ประเทศฟิลิปปินส์ และฮ่องกง ขณะที่ศูนย์อุตุนิยมวิทยาชำนัญพิเศษประจำภูมิภาค (RSMC) ได้ตั้งชื่อในแต่ละระบบ และตัวรายชื่อหลักนั้นเป็นความร่วมมือกันระหว่าง 18 ประเทศ รวมทั้งสหรัฐ ซึ่งประเทศเหล่านี้ได้รับผลกระทบจากพายุไต้ฝุ่นทุกปี 
ในมหาสมุทรแปซิฟิกตะวันตกเฉียงเหนือ พายุไต้ฝุ่นไม่มีการกำหนดฤดูกาลอย่างเป็นทางการเพราะพายุไต้ฝุ่นก่อตัวขึ้นตลอดทั้งปี เช่นเดียวกับพายุหมุนเขตร้อนทั่วไป ปัจจัยที่ทำให้พายุไต้ฝุ่นก่อตัว และมีความเร็วเพิ่มขึ้นนั้นมี 6 ประการ ได้แก่ อุณหภูมิพื้นผิวน้ำทะเลที่อุ่นเพียงพอ ความไม่แน่นอนของสภาพอากาศ ระดับความชื้นสัมพัทธ์สูงในชั้นโทรโพสเฟียร์ระดับล่างถึงระดับกลาง แรงโคริโอลิสที่มากพอที่จะสร้างศูนย์ความดันอากาศต่ำ การรบกวนหรือจุดรวมระดับต่ำที่มีอยู่แล้ว และการเปลี่ยนแปลงความเร็วลมหรือทิศทางของลมในระยะสั้น ๆ พายุไต้ฝุ่นส่วนมากก่อตัวขึ้นระหว่างเดือนมิถุนายน และเดือนพฤศจิกายน ขณะที่พายุหมุนเขตร้อนก่อตัวขึ้นอย่างน้อยก็ระหว่างเดือนธันวาคม และเดือนพฤษภาคม โดยเฉลี่ยแล้ว มหาสมุทรแปซิฟิกตะวันตกเฉียงเหนือเป็นบริเวณที่เกิดพายุหมุนเขตร้อนบ่อยครั้งที่สุด และรุนแรงที่สุดในโลก เช่น เดียวกับแอ่งอื่น ๆ พายุจะถูกนำทางโดยสันความกดอากาศสูงเหนือเขตร้อนไปทางทิศตะวันตกหรือทางทิศตะวันตกเฉียงเหนือ และมีบางลูกที่ย้อนกลับมาใกล้ทางทิศตะวันออกของประเทศญี่ปุ่น ประเทศฟิลิปปินส์ได้รับผลกระทบอย่างรุนแรงจากการพัดขึ้นฝั่ง ประเทศจีนหรือประเทศญี่ปุ่นได้รับผลกระทบน้อยกว่าบ้าง พายุไต้ฝุ่นที่สร้างความเสียหายมากที่สุดในประวัติศาสตร์ได้พัดเข้าถล่มประเทศจีน ทางตอนใต้ของประเทศจีนมีการบันทึกผลกระทบของพายุไต้ฝุ่นที่ยาวนานที่สุด ซึ่งสามารถย้อนหลังไปได้นับ 1,000 ปี ผ่านเอกสารในหอจดหมายเหตุ ประเทศไต้หวันเคยประสบกับพายุไต้ฝุ่นที่มีฝนตกหนักมากที่สุดเท่าที่เคยบันทึกมาในแอ่งพายุหมุนเขตร้อนแปซิฟิกตะวันตกเฉียงเหนือ
ชาวอเมริกันเชื้อสายแอฟริกา

ในสหรัฐ คำว่า ชาวอเมริกันเชื้อสายแอฟริกา  ภาษาปากว่า ชาวอเมริกันผิวดำ หรือ นิโกร (Black American) เป็นชื่อเรียกของคนที่มีผิวสีดำแตกต่างจากคนอเมริกันที่มีผิวขาว โดยต้นกำเนิดของคนผิวสีส่วนใหญ่แล้วจะเริ่มมาจากทวีปแอฟริกา แต่เนื่องจากเหตุการณ์การล่าอาณานิคมและธุรกิจการค้าทาส ทำให้ผู้คนเหล่านี้ถูกพาเข้ามาอยู่ในสหรัฐเป็นจำนวนมาก ในอดีต สหรัฐมีปัญหาการเหยียดสีผิวอย่างรุนแรง แต่ในปัจจุบันนี้ทุกคนได้รับการยอมรับในสังคมมากขึ้น วัฒนธรรมของคนดำนั้นได้แพร่หลายและเป็นที่ยอมรับมากขึ้นทั่วโลก โดยเฉพาะอย่างยิ่งทางด้านดนตรี รวมทั้งการแต่งกายและการกีฬา
แม่มดน้อยน้อย

แม่มดน้อยน้อย  เป็นการ์ตูนแนวโชโจะ แต่งโดยมิยูกิ ยามากุจิ ตีพิมพ์ฉบับภาษาไทยครั้งแรกตั้งแต่ปี พ.ศ. 2537 เป็นการ์ตูนในยุคลิขสิทธิ์ช่วงแรกๆ สมัยที่ยังมีการเขียนคำนำทักทายผู้อ่านที่หน้าแรก เป็นการ์ตูนโชโจะแนวแฟนตาซีทีมีภูต แม่มด และดินแดนเทพนิยาย แต่อยู่ในยุคสมัยปัจจุบัน ถือว่าเป็นการ์ตูนผู้หญิงในดวงใจของหลายๆ คนในยุคนั้นเรื่องหนึ่ง
เนื้อเรื่อง.
"ล็อตเต้" เป็นแม่มดที่มีชีวิตอยู่ในยุคที่ไม่มีคนเชื่อเรื่องเวทมนตร์อีกแล้ว เธอเชื่อว่าพลังที่ตัวเองมีเป็นพลังประหลาด ทำให้ตนเองแปลกแยกไม่สามารถอยู่ร่วมกับคนอื่นๆได้ จึงปิดเรื่องที่ตนเองเป็นแม่มดเป็นความลับ และออกเดินทางตามหาวิธีที่จะกลับเป็นคนธรรมดา และสัญญากับมารดาว่าว่าจะกลับบ้านเมื่อบรรลุเป้าหมายดังกล่าว
เรื่องราวเริ่มต้นขึ้นเมื่อล็อตเต้เดินทางมาถึงเมือง "กูเท็น มอร์เก็น" ซึ่งเมืองที่มีตำนานของแม่มด"ลูลู"ผู้ใจดี ซึ่งเคยอาศัยอยู่ร่วมกับชาวเมือง เธอได้เช่าบ้านของ "แคโรลีน" และ "ลิชต์" สองยายหลายผู้มีนิสัยร่าเริง เป็นที่อยู่อาศัย แต่ทำความลับที่ตัวเองเป็นแม่มดแตกให้ทั้งสองรู้เข้า นอกจากนี้ เธอยังได้พบว่าตำนานของแม่มดลูลูเป็นเรื่องจริง และบ้านที่เธออาศัยอยู่นั้นเป็นบ้านที่แม่มดลูลูเคยอาศัยอยู่นั่นเอง
สาวน้อยอายุ 15 แต่รูปร่างเหมือนอายุ 12 ที่มีพลังแปลกประหลาดติดตัวมาตั้งแต่เกิด แต่ด้วยความที่พลังประหลาดของเธอไม่ได้รับการยอมรับ ล็อตเต้จึงต้องเดินทางออกจากบ้านเกิดเพื่อค้นหาวิธีที่จะกลับเป็นคนธรรมดาเพื่อจะได้กลับไปอยู่กับมารดาอีกครั้ง
เป็นภูต 1/4 อีก 3/4 เป็นมนุษย์ อาศัยอยู่ในโลกของภูติมาตลอดตั้งแต่เล็กๆ แต่ไม่มีพลังสมบูรณ์ ไม่มีปีก ไม่สามารถบินได้เหมือนภูติฟ้าคนอื่นๆ 
ซิลวีเป็นตัวละครที่อยู่ในเรื่อง อีกฟากหนึ่งของความฝันซึ่งเป็นการ์ตูนอีกเรื่องหนึ่งของ อ.มิยูกิ ยามากุจิด้วย ในเรื่องนั้นซิลวีรับบทเป็นพระรอง แต่ในแม่มดน้อยๆเรื่องนี้ เขาเป็นได้พระเอกแบบเต็มตัว
หลานชายเจ้าของบ้านเช่าที่ล็อตเต้เช่าอยู่ เป็นเพื่อนโรงเรียนเดียวกับล็อตเต้ด้วย นิสัยร่าเริงอยู่ตลอดเวลา เป็นคนที่มีพลังงานล้นเหลือไม่รู้จักเหนื่อย
ภูตฟ้าสาวสวย เป็นเพื่อนกับซิลวีมาตั้งแต่เด็ก มารีนอยากให้ซิลวีได้กลับมาเยี่ยมบ้านเกิดที่โลกมนุษย์ จึงแกล้งหนีมายังโลกมนุษย์เพื่อให้ซิลวีมาตามหา แต่ก็ทนอากาศที่ไม่บริสุทธิ์ไม่ได้ ต้องทิ้งร่างของตนไปสิงอยู่ในตัวล็อตเต้
คุณยายของลิชต์ เจ้าของบ้านเช่าผู้ร่าเริง ปากร้าย แต่ก็คอยเป็นห่วงเป็นใยดูแลล็อตเต้เป็นอย่างดี
ภูติไม้กวาดที่สิงอยู่ในบ้านล็อตเต้ กลางวันแปลงร่างเป็นไม้กวาด กลางคืนถึงจะแอบออกมาทำความสะอาดบ้านเป็นบางครั้ง ขี้อาย ถ้าตกใจจะเผลอแปลงร่างกลับเป็นไม้กวาด
แม่มดที่เคยอาศัยอยู่ในเมือง กูเท็น มอร์เก็น เมื่อหลายร้อยปีก่อน
ตัวละคร.
มีฉายาว่า "เจ้าชาย" และ "หนุ่มสำอางกุหลาบขาว" ซาลวีนีย์เป็นอาจารย์คนใหม่ที่เข้ามาสอนในโรงเรียนของล็อตเต้กับลิชต์ ก่อนหน้านั้นเคยพบกับล็อตเต้ครั้งหนึ่ง โดยเข้ามาช่วยล็อตเต้ตอนกำลังหลงทางตอนกำลังเดินทางมายังเมือง กูเท็น มอร์เก็น หลังจากนั้นจึงกลายเป็นเหมือนเจ้าชายในฝันของล็อตเต้มาตลอด
แกมมา

แกมมา  หรือ กามา (ตัวใหญ่ , ตัวเล็ก) เป็นอักษรกรีกตัวที่ 3 และมีค่าของเลขกรีกเท่ากับ 3
การใช้งาน.
ตัวเล็ก.
γ ใช้เป็นสัญลักษณ์ต่าง ๆ ดังนี้
ตัวใหญ่.
Γ ใช้เป็นสัญลักษณ์ต่าง ๆ ดังนี้
แฮนด์บิลภาพยนตร์

แฮนด์บิลภาพยนตร์  หมายถึงสื่อที่ใช้ในการประชาสัมพันธ์ภาพยนตร์ และแจกจ่ายกันทั่วไป
ซึ่งแฮนด์บิลนี้มีทั้งที่ผลิดจากบริษัทผลิตและนำเข้าภาพยนตร์ต่างๆ โรงภาพยนตร์ และสินค้าที่เป็นผู้สนับสนุนภาพยนตร์เรื่องนั้นๆ มีลักษณะคล้ายโปสเตอร์ภาพยนตร์ที่มีขนาดเล็กลง และมีรายละเอียดประกอบด้วยเนื้อเรื่องย่อของภาพยนตร์เป็นสำคัญ สำหรับขนาดของแฮนด์บิลนั้นมีหลายขนาด และหลายรูปแบบ โดยทั่วไปส่วนใหญ่จะมีขนาด A5 เพราะเป็นขนาดที่ไม่เล็กไม่ใหญ่เกินไป
สามารถเก็บรักษาได้สะดวก ปัจจุบันนี้การออกแบบแฮนด์บิลได้พัฒนาไปมาก ทำให้แฮนด์บิลมีความน่าสนใจมากขึ้น ทั้งรูปแบบของกระดาษ การพับกระดาษ หรือออกมาเป็นชุดหลายๆ แบบ ยิ่งทำให้ผู้สะสมสนใจและพยายามหามาไว้ครอบครองมากขึ้น กระแสความนิยมในการสะสมแฮนด์บิลนั้นเริ่มแรงขึ้นเรื่อย จากกลุ่มคนเล็กๆ ได้เริ่มขยายเป็นวงกว้าง มีการนัดกันตามสถานที่ต่างๆ เพื่อแลกเปลี่ยนแฮนด์บิลกัน จากการที่มีเว็บเกี่ยวกับการสะสมแฮนด์บิลเกิดขึ้นมามากขึ้นเรื่อยๆ ทำให้กลุ่มคนจำนวนหนึ่งเห็นแฮนด์บิลเป็นธุรกิจ จึงเกิดการกักตุนแฮนด์บิลที่โรงภาพยนตร์แจกจ่ายไว้และนำไปจำหน่าย ซึ่งไม่ตรงกับเจตนารมย์ของการผลิตแฮนด์บิลที่กำหนดไว้เป็นลายลักษณ์อักษรด้านหลังว่า "ห้ามซื้อ-ขาย"
เมื่อมีผู้นิยมสะสมแฮนด์บิลมาก ทำให้มีการผลิตแฮนด์บิลปลอมออกมาเลียนแบบ ประกอบกับบริษัทอื่นๆ ก็ได้ผลิตแฮนด์บิลออกมาด้วย
เช่นเดียวกัน เช่น แฮนด์บิลของนิตยสาร Starpic ซึ่งได้รับการต้อนรับในระดับหนึ่ง ทำให้เกิดความลำบากในการแยกแยะของแท้หรือของปลอม แฮนด์บิลที่ได้รับความนิยมในอดีตคือ แฮนด์บิลที่ผลิตมาจากบริษัทภาพยนตร์ เจ้าของลิขสิทธิ์ ซึ่งเป็นการสะสมที่เป็นทางการมีการทำลิสต์เพื่ออัปเดตข้อมูล แต่ในปัจจุบันนี้ มีการผลิดแฮนด์บิลออกมาหลายทางซึ่งมีรูปแบบสวยงามน่าสะสม และเป็นการประชาสัมพันธ์ภาพยนตร์เช่นเดียวกันซึ่งจัดเป็นแฮนด์บิลแท้ ทำให้ผู้สะสมไม่ค่อยเรื่องมากกับที่มามากนักและทำให้การสะสมมีความสนุกและน่าสนใจมากยิ่งขึ้น ส่วนแฮนด์บิลปลอมนั้นสังเกตได้จากการที่ไม่ระบุบริษัทผู้ผลิต
ก

ก เป็นพยัญชนะตัวที่ 1 ในบรรดาพยัญชนะ 44 ตัวของอักษรไทย ในลำดับก่อนหน้า ข จัดอยู่ในกลุ่มอักษรกลางในระบบไตรยางศ์ มีชื่อเรียกกำกับว่า "ก ไก่"
อักษร ก เป็นได้ทั้งพยัญชนะต้น แทนเสียง และพยัญชนะสะกด แทนเสียง เมื่อเป็นพยัญชนะต้น สามารถควบกับอักษร ร ล ว ได้ เมื่อเป็นตัวสะกด นับเป็นตัวสะกดแม่กก และนับเป็นตัวแทนของตัวสะกดแม่กกด้วย ในหนังสือโบราณ มีการใช้ "ก หัน" คือ อักษร ก สองตัว แทนไม้หันอากาศและตัว ก สะกด ดังนี้ รกก (รัก), หกก (หัก)
อักษร ก นี้ เทียบได้กับอักษรในระบบอักษรอื่น ๆ ของอินเดียและเอเชียตะวันออกเฉียงใต้หลายระบบ เช่น ระบบอักษรเทวนาครี ระบบอักษรมอญพม่า ระบบอักษรขอม เป็นต้น โดยอักษร ก ถือเป็นพยัญชนะตัวแรกเสมอ
ก เพียงตัวเดียวแล้วเติมไม้ไต่คู้ โดยไม่มีสระ สามารถเป็นคำได้หนึ่งคำ คือ ก็ (อ่านว่า เก้าะ) เป็นคำสันธานแปลว่า "แล้ว, จึง, ย่อม"
ประวัติ.
ก ไก่ เป็นพยัญชนะตัวแรกในประวัติศาสตร์ไทย ที่เชื่อกันว่าดัดแปลงมาจากอักษรปัลลวะของอินเดีย แต่เดิมมีรูปอักษร แต่ไม่มีคำกำกับ เพิ่งมาก่อรูปเมื่อสมัยรัชกาลที่ 3 ต่อมาสมัยรัชกาลที่ 4 จึงเริ่มมีคำกำกับ ก ไก่ ข ไข่ สำหรับให้นักเรียนท่องครบทั้ง 44 ตัว
เสียง.
ลักษณะเสียงทางสัทศาสตร์ จัดเป็นเสียงกัก อโฆษะ (ไม่ก้อง) มีแหล่งกำเนิดเสียงที่โคนลิ้นและเพดานอ่อน สัญลักษณ์แทนเสียงด้วยสัทอักษรสากล คือ /k/
ในตำราภาษาไทยแต่เดิม ถือว่า ก นั้นเป็นพยัญชนะวรรค กะ เรียกว่า กัณฐชะ คือ มีฐานเสียงจากคอ หรือเสียงลงคอ และอยู่ในกลุ่มอโฆษะ ธนิต (เสียงไม่ก้อง ลมน้อย)
ในภาษาถิ่นบางถิ่น เช่น ภาษาถิ่นย่อยของภาษาผู้ไท หรือภาษาไทยถิ่นใต้ ไม่ออกเสียง /ก/ เมื่อเป็นตัวสะกดในพยางค์ที่ประสมด้วยสระเสียงยาว เช่น โลก, ลูก, แยก
การเขียน.
การเขียนอักษร ก ในหนังสือไทย นิยมเริ่มจากด้านล่าง ชิดเส้นบรรทัด ลากขึ้นไปข้างบน วกด้านขวาเล็กน้อย แล้ววกออกซ้าย จากนั้นโค้งขึ้นข้างบน แล้วลดลงไปด้านขวา จากนั้นลากตรงลงด้านลง ขนานกับเส้นที่ลากขึ้นตอนแรก จากนั้นลากลงไปชิดกับเส้นบรรทัด ในแนวเดียวกับจุดเริ่ม (ดูภาพประกอบ)
ข

ฟังเสียงบทความนี้  
ไฟล์เสียงนี้ถูกสร้างขึ้นจากรุ่นของบทความ "ข" เมื่อวันที่ 25 กันยายน พ.ศ. 2560 และอาจไม่ใช่การแก้ไขล่าสุด 
ข เป็นพยัญชนะตัวที่ 2 ในบรรดาพยัญชนะ 44 ตัวของอักษรไทย ในลำดับถัดจาก ก และก่อนหน้า ฃ จัดอยู่ในกลุ่มอักษรสูงในระบบไตรยางศ์ มีชื่อเรียกกำกับว่า "ข ไข่"
อักษร ข เป็นได้ทั้งพยัญชนะต้น แทนเสียง และพยัญชนะสะกด แทนเสียง 
วิธีเขียน.
เริ่มต้นด้วยเขียนเป็นวงกลม จากนั้นวาดครึ่งวงกลม 2 ครั้ง ครั้งที่ 2 วาดในแนวตั้ง จากนั้นลากเส้นลงล่าง แล้วลากเส้นไปทางซ้ายเล็กน้อย จากนั้นลากเส้นไปทางขวา และสุดท้ายลากเส้นขึ้นไปข้างบน
ค

ค เป็นพยัญชนะตัวที่ 4 ในบรรดาพยัญชนะ 44 ตัวของอักษรไทย ในลำดับถัดจาก ฃ และก่อนหน้า ฅ จัดอยู่ในกลุ่มอักษรต่ำในระบบไตรยางศ์ มีชื่อเรียกกำกับว่า "ค ควาย"
อักษร ค เป็นได้ทั้งพยัญชนะต้น แทนเสียง และพยัญชนะสะกด แทนเสียง 
วิธีเขียน.
เริ่มต้นที่เขียนเป็นวงกลม จากนั้นลากทแยงลงล่างซ้าย แล้วลากเส้นขึ้นตรง จากนั้นวาดครึ่งวงกลมไปทางขวา และสุดท้ายลากเส้นลงล่าง
ฆ

ฆ เป็นพยัญชนะตัวที่ 6 ในบรรดาพยัญชนะ 44 ตัวของอักษรไทย ในลำดับถัดจาก ฅ และก่อนหน้า ง จัดอยู่ในกลุ่มอักษรต่ำในระบบไตรยางศ์ ออกเสียงอย่าง ค (ควาย) เรียกกำกับว่า "ฆ ระฆัง"
ฆ มักไม่ถูกใช้เป็นอักษรสำหรับหัวข้อลำดับ เช่นว่า ก. ข. ค. ง. จ. ฯลฯ ซึ่งข้าม ฆ. ไปเลย
เสียง.
อักษร "ฆ" ตรงกับตัวอักษรเทวนาครีคือ "घ" และตรงกับเสียงเสียงกักเพดานอ่อนก้อง ในภาษาฮินดี
สำหรับภาษาไทยกลาง อักษร ฆ เป็นได้ทั้งพยัญชนะต้นพยางค์และพยัญชนะท้ายพยางค์ โดยแทนเสียงหยุด เพดานอ่อน ไม่ก้อง พ่นลม และเสียงหยุด เพดานอ่อน ไม่ก้อง ไม่ระเบิด ตามลำดับ
ในการทับศัพท์คำภาษาอาหรับและมลายูใช้ ฆ แทนเสียง และในการทับศัพท์คำภาษาสเปนใช้ ฆ แทนเสียง ทั้งในตำแหน่งต้นพยางค์และท้ายพยางค์
ง

ง เป็นพยัญชนะตัวที่ 7 ในบรรดาพยัญชนะ 44 ตัวของอักษรไทย ในลำดับถัดจาก ฆ และก่อนหน้า จ จัดอยู่ในกลุ่มอักษรต่ำในระบบไตรยางศ์ มีชื่อเรียกกำกับว่า "ง งู"
อักษร "ง" ตรงกับตัวเทวนาครี "ङ" ในภาษาไทยกลางและภาษาฮินดีเป็นได้ทั้งพยัญชนะต้นและพยัญชนะตัวสะกดเสียงนาสิกเพดานอ่อน ส่วนในภาษาไทยใต้เป็นเสียงเสียงเสียดแทรกเพดานแข็งกับเพดานอ่อนไม่ก้อง
ฉ

ฉ เป็นพยัญชนะตัวที่ 9 ในบรรดาพยัญชนะ 44 ตัวของอักษรไทย ในลำดับถัดจาก จ และก่อนหน้า ช จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ฉ ฉิ่ง"
อักษร ฉ ในภาษาไทยปรากฏเป็นพยัญชนะต้นเท่านั้น โดยใช้แทนเสียง ไม่มีในตำแหน่งตัวสะกด
ฉ เพียงตัวเดียว สามารถเป็นคำได้หนึ่งคำ อ่านว่า ฉอ, ฉ้อ, ฉะ แปลว่า "หก" เป็นปัจจัยประกอบคำบาลี
จ

จ เป็นพยัญชนะตัวที่ 8 ในบรรดาพยัญชนะ 44 ตัวของอักษรไทย ในลำดับถัดจาก ง และก่อนหน้า ฉ จัดอยู่ในกลุ่มอักษรกลางในระบบไตรยางศ์ มีชื่อเรียกกำกับว่า "จ จาน"
อักษร จ เป็นได้ทั้งพยัญชนะต้น แทนเสียง และพยัญชนะสะกด แทนเสียง
ช

ช (ช้าง) เป็นพยัญชนะ ตัวที่ 10 ในบรรดาพยัญชนะ 44 ตัวของอักษรไทย ในลำดับถัดจาก ฉ (ฉิ่ง) และก่อนหน้า ซ (โซ่) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ช ช้าง”
อักษร ช เป็นได้ทั้งพยัญชนะต้น (แทนเสียง [t͡ɕʰ]) และพยัญชนะสะกด (แทนเสียง [t̚]) กรณีทับศัพท์ภาษาต่างประเทศ ใช้แทนเสียง [t͡ʃ], [ʃ] หรืออื่น ๆ ที่ใกล้เคียง ทั้งพยัญชนะต้นและพยัญชนะสะกด
ซ

ซ (โซ่) เป็นพยัญชนะ ตัวที่ 11 ในบรรดาพยัญชนะ 44 ตัวของอักษรไทย ในลำดับถัดจาก ช (ช้าง) และก่อนหน้า ฌ (เฌอ) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ซ โซ่”
อักษร ซ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/ กรณีทับศัพท์ภาษาต่างประเทศ ใช้แทนเสียง /s/ หรือ /z/ ทั้งพยัญชนะต้นและพยัญชนะสะกด
ฌ

ฌ (เฌอ) เป็นพยัญชนะ ตัวที่ 12 ในบรรดาพยัญชนะ 44 ตัวของอักษรไทย ในลำดับหลังจาก ซ โซ่ และก่อนหน้า ญ หญิง ออกเสียงอย่าง ช ช้าง จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฌ เฌอ"
บางคนเรียก "ฌ กะเฌอ" ซึ่งไม่ถูกต้อง เพราะคำว่า "กระเชอ" นั้นสะกดด้วย ช ช้าง หมายถึง ภาชนะสานแบบหนึ่ง ดังที่ใช้ว่า "กระเชอก้นรั่ว" ส่วน "เฌอ" ที่ใช้ ฌ เฌอ แปลว่า ต้นไม้ เป็นคำมาจากภาษาเขมร คำว่า "กะเฌอ" และ "กะเชอ" ไม่มี
ฌ เฌอ ใช้เขียนคำไม่กี่คำ โดยเฉพาะคำที่มาจากภาษาบาลี ภาษาสันสกฤต และภาษาเขมร ส่วนในภาษาไทยนั้น ก็มีคำที่ใช้ ฌ เฌอ ทั้งที่เป็นพยัญชนะต้นและพยัญชนะท้ายไม่มากนัก
คำที่ใช้ ฌ เฌอ ในปัจจุบันมีดังนี้เป็นต้น ฌาน, ฌาปน-, เฌอ, เฌอเอม, เฌอปราง ฯลฯ
อักษร ฌ เป็นพยัญชนะต้นได้เท่านั้น ไม่มีในตำแหน่งตัวสะกด ให้เสียง [t͡ɕʰ] กรณีทับศัพท์ภาษาต่างประเทศ ใช้แทนเสียง [ʒ] ทั้งพยัญชนะต้นและพยัญชนะสะกด 
ประวัติ.
พยัญชนะไทยที่ปรากฏในจารึกหลักที่ 1 จารึกพ่อขุนรามคำแหง มีจํานวน 39 ตัว ไม่ปรากฏตัว ฌ ต่อมาในสมัยพระมหาธรรมราชาที่ 1 พบตัว ฌ เพิ่มมา
ญ

ญ (หญิง) เป็นพยัญชนะ ตัวที่ 13 ในบรรดาพยัญชนะ 44 ตัวของอักษรไทย ในลำดับถัดจาก ฌ (เฌอ) และก่อนหน้า ฎ (ชฎา) ออกเสียงอย่าง ย (ยักษ์) เมื่อเป็นพยัญชนะต้น และออกเสียงอย่าง น (หนู) เมื่อเป็นพยัญชนะสะกด จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ญ หญิง” อักษร ญ มีเครื่องหมายอยู่ข้างใต้ เรียกว่า เชิง แต่นิยมตัดเชิงออกเป็น เมื่อเขียนคำที่มีสระอุ หรือสระอู เช่น กตัญญู 
อักษร ญ ตรงกับตัวเทวนาครี "ञ" ภาษาฮินดีแทนด้วยเสียงเสียงนาสิกเพดานแข็ง และกลุ่มภาษาไทเกือบทั้งหมดใช้เสียงนี้เช่นกัน ยกเว้นภาษาไทยกลางที่มีถิ่นสุโขทัยเท่านั้นที่ใช้ ภาษาไทยกลางถิ่นอื่นแทนด้วยเสียงเปิดเพดานแข็ง และพยัญชนะสะกด ให้เสียงนาสิกปุ่มเหงือก กรณีทับศัพท์ภาษาต่างประเทศใช้แทนเสียง /ɲ/ ทั้งพยัญชนะต้นและพยัญชนะสะกด เช่น España "เอสปัญญา"
ในคอมพิวเตอร์.
ญ รูปปกติ มีรหัสตาม TIS-620 ที่ 0xAD และมีรหัสยูนิโค้ดที่ U+0E0D
 รูปที่ไม่มีเชิง มีการใช้เพื่อเขียนภาษาบาลี ไมโครซอฟท์เคยกำหนดให้ที่รหัส 0x90 ของ Windows-874 โดยต่อยอดมาจากส่วนขยายของ TIS-620 ในเครื่องแมคอินทอช และบนยูนิโคด U+F70F ซึ่งอยู่ในช่วงพื้นที่ใช้งานส่วนตัว อย่างไรก็ตามยูนิโคดไม่ได้กำหนดให้เป็นอักขระมาตรฐานที่ตำแหน่งนี้ อักษรรูปแบบนี้จึงใช้สำหรับการแสดงผลตามตรรกะเท่านั้น (เมื่อเติมสระอุ สระอู หรือพินทุ เช่นเดียวกับกรณี ที่ไม่มีเชิง) ผู้ใช้ระบบปฏิบัติการวินโดวส์เอกซ์พีลงมา สามารถป้อนรูปที่ไม่มีเชิงตัวเดียวได้โดยกดปุ่ม Alt ค้างไว้ ตามด้วยแป้นตัวเลข 144 (พิมพ์ตัวเลขที่ number pad ด้านขวามือของคีย์บอร์ด) ส่วนระบบปฏิบัติการรุ่นใหม่กว่าไม่ปรากฏอักขระใดๆ
การป้อนอักษร ญ อาจเป็นปัญหากับซอฟต์แวร์ที่ไม่รู้จักการเข้ารหัสภาษาไทยหรือยูนิโคด เช่น อะโดบี โฟโตชอป รุ่นที่เก่ากว่า CS2 ตัวอักษร ญ จะถูกจับคู่เข้ากับการเข้ารหัส ISO/IEC 8859-1 (Latin-1) ที่ตำแหน่ง 0xAD ซึ่งตรงกับอักขระยัติภังค์เผื่อเลือก (soft hyphen) พอดี ทำให้อักษร ญ ที่พิมพ์ลงไปไม่ปรากฏ เนื่องจากยัติภังค์เผื่อเลือกจะปรากฏเฉพาะตอนตัดขึ้นบรรทัดใหม่เท่านั้น
ษ

ษ (ฤๅษี) เป็นพยัญชนะ ตัวที่ 39 ในบรรดาพยัญชนะ 44 ตัวของอักษรไทย ในลำดับถัดจาก ศ (ศาลา) และก่อนหน้า ส (เสือ) ออกเสียงอย่าง ส (เสือ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า “ษ ฤๅษี” (บางคนก็เรียกว่า ษ บอ เนื่องจากมีรูปร่างคล้าย บ)
อักษร ษ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/
ศ

ศ (ศาลา) เป็นพยัญชนะ ตัวที่ 38 ในบรรดาพยัญชนะ 44 ตัวของอักษรไทย ในลำดับถัดจาก ว (แหวน) และก่อนหน้า ษ (ฤๅษี) ออกเสียงอย่าง ส (เสือ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ศ ศาลา"
อักษร ศ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/
ว

ว (แหวน) เป็นพยัญชนะตัวที่ 37 ในบรรดาพยัญชนะ 44 ตัวของอักษรไทย ในลำดับถัดจาก ล (ลิง) และก่อนหน้า ศ (ศาลา) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ว แหวน”
อักษร ว เป็นได้ทั้งพยัญชนะต้น ให้เสียง /w/ และพยัญชนะสะกด ให้เสียง /w/
รูปสระ ตัววอ (ว) ยังสามารถใช้เป็นสระอัวลดรูป เมื่อมีพยัญชนะสะกด เช่น สวน และใช้ประสมสระอัวะ และ อัว
วิธีเขียน.
เริ่มที่ลากเส้นเป็นวงกลม จากนั้นลากเส้นตรงขึ้นไปข้างบน และลากเส้นโค้งไปทางซ้าย